Diari Oficial de la Generalitat Valenciana


Sumari del DOGV 4434, del 06-02-2003 (2003/1342)

DECRET 11/2003, de 4 de febrer, del Consell de la Generalitat, pel qual s'autoritza la implantació de les ensenyances conduents a l'obtenció del títol oficial de Llicenciat en Publicitat i Relacions Públiques en l'Escola Superior de Gestió Comercial i Màrqueting ESIC.València, adscrita a la Universitat Miguel Hernández, d'Elx.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4434

Data del DOGV
:   06-02-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/1342


Data del document
:   04-02-2003

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Universitat Miguel Hernández
    * universitat
    * ensenyament privat
    * títol d'estudis
    * legislació
    * centre d'ensenyament

DECRET 11/2003, de 4 de febrer, del Consell de la Generalitat, pel qual s'autoritza la implantació de les ensenyances conduents a l'obtenció del títol oficial de Llicenciat en Publicitat i Relacions Públiques en l'Escola Superior de Gestió Comercial i Màrqueting ESIC'València, adscrita a la Universitat Miguel Hernández, d'Elx. [2003/X1342]
  
El Decret 154/1999, de 17 de setembre, del Consell de la Generalitat, va adscriure el centre privat d'ensenyança superior Escola Superior de Gestió Comercial i Màrqueting ESIC'València a la Universitat Miguel Hernández, d'Elx, del qual és titular la Congregació de Sacerdots del Sagrat Cor de Jesús (Pares Reparadors).
  
La Universitat Miguel Hernández, d'Elx, ha instruït nou expedient per a l'Escola Superior de Gestió Comercial i Màrqueting ESIC'València, als efectes d'ampliar l'adscripció a les ensenyances conduents a l'obtenció del títol oficial de llicenciat en Publicitat i Relacions Públiques. En l'expedient consta el conveni d'adscripció i la proposta favorable del Consell Econòmic de la Universitat Miguel Hernández, d'Elx, en la sessió de 23 de juliol de 2002.
  
El Consell Interuniveritari de la Comunitat Valenciana, en funcions de Consell Valencià d'Universitats, va conéixer la proposta en la reunió del dia 5 de novembre de 2002.
  
Per això, vista la Llei Orgànica 6/2001, de 21 de desembre, d'Universitats, i el Reial Decret 557/1991, de 12 d'abril, sobre creació i reconeixement d'universitats i centres universitaris, i l'Orde de 12 de maig de 1997, de la Conselleria de Cultura, Educació i Ciència, de regulació de l'adscripció a universitats públiques de centres docents d'ensenyança superior, a proposta del conseller de Cultura i Educació i després de la deliberació del Consell de la Generalitat, en la reunió del dia 4 de febrer de 2003,
  
DECRETE
  
Article 1
  
Autoritzar la implantació de las ensenyances conduents a l'obtenció del títol oficial de Llicenciat en Publicitat i Relacions Públiques en el centre privat d'ensenyança superior Escola Superior de Gestió Comercial i Màrqueting ESIC'València, adscrit a la Universitat Miguel Hernández, d'Elx.
  
Article 2
  
La posada en funcionament de les ensenyances a què es referix el present decret seran autoritzades pel conseller de Cultura i Educació una vegada homologat pel Govern el títol oficial a expedir pel centre, d'acord amb el que establix l'article 35 de la Llei Orgànica 6/2001, de 21 de desembre, d'Universitats, i el Reial Decret 1496/1987, de 6 de novembre, sobre obtenció, expedició i homologació de títols universitaris, i s'acredite el compliment dels compromisos adquirits per l'entitat titular.
  
DISPOSICIONS FINALS
  
Primera
  
Es faculta el conseller de Cultura i Educació per a dictar les disposicions necessàries per a l'aplicació i execució del que disposa este decret.
  
Segona
  
Este decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 4 de febrer de 2003
  
El president de la Generalitat,
  
JOSÉ LUIS OLIVAS MARTÍNEZ
  
El conseller de Cultura i Educació,